kardosdrur/scandi-wiki huggingface dataset:
Ivittuut

Ivittuut (på dansk: Ivigtut) er en nedlagt mineby i Grønland, og nuværende seværdighed, hvor man i mere end 130 år brød kryolit, indtil minebruddet lukkede i 1987.

Ivittuut er et eldorado for folk med interesse for geologi. Der findes omkring hundrede forskellige mineraler i Ivittuut, hvoraf ca. halvdelen er unikke for området.

De sidste grønlandske familier er nu flyttet til Grønnedal, og der er således ikke længere fastboende i Ivigtut mineby. Nogle huse er omdannet til moteller for gæster og turister i sommerhalvåret.

Ivittuut har givet navn til Ivittuut Kommune, der eksisterede i anden halvdel af 1900-tallet.

Eksterne henvisninger 

Miner
Tidligere bosættelser på Grønland
Sermersooq Kommune
Kangerluk

Kangerluk er en bygd med 18 indbyggere (2019) i Vestgrønland beliggende på Diskoøen ca. 35 km nordvest for Qeqertarsuaq i den tidligere Qeqertarsuaq Kommune, fra 1. januar 2018 i Qeqertalik Kommune. Den ligger inderst inde i det største fjordkompleks på Diskoøen, omringet af de karakteristiske fjelde. Det store fjordsystem kaldes Kangerluk, og oprindeligt hed bygden ikke Kangerluk, men Kangerluarssuk efter den fjordarm, hvor bygden ligger. Kangerluk er den eneste bygd, som er tilbage på øen. Hovedbeskæftigelsen i Kangerluk er fangst og fiskeri. 

Der er 15 huse. Indbyggertallet har varieret kraftigt igennem de sidste 200 år, og bygden har også i perioder været ubeboet. Der er elværk, posthus, butik og en fabrik, som tager imod uvak (grønlandstorsk) (gadus ogac), som er en fiskeart beslægtet med torsken. Den lever i grønlandske fjorde og i det arktiske Canada. 

Bygdens cirka 5 børn bliver undervist i en bygning kaldet Aalunnguup atuarfia, der fungerer som skole til og med 10. klassetrin. Derefter må eleverne fortsætte skolegangen i Qeqertarsuaq.  I den ene ende af skolen er indrettet et lokale, der fungerer som kirke med 50 siddepladser.

Historie 
Bygden var før i tiden et af de mest isolerede steder i Grønland, og det har præget beboerne. De er fra gammel tid blevet benævnt som mere "grønlandske" end andre. 

En kilde fra 1920 beskriver indbyggerne i Kangerluk således: 

"De er gamle grønlændere, som har beholdt deres forfædres tankegang om livet, nøjsomme til det usigelige, og ikke interesserede i konkurrencer. Og fordi de var sådanne var de heller ikke interesserede i deres hjem eller fangstredskaber. Og som følge af dette benyttede de heller ikke nyere redskaber som f.eks. åbentvandsgarn. Men de elskede de gamle sagn og fortællinger, og boede mange sammen i husene."

Kendte personer 
 Kunstmaleren Jacob Danielsen (1888-1938) er født og opvokset i Kangerluk, og mange af hans tegninger beretter om oplevelser og livets gang i Kangerluk. En del af hans originale tegninger er udstillet på museet i Qeqertarsuaq.

Ekstern henvisning og kilde 
 Kangerluk  

Bygder i Qeqertalik Kommune
Rastafarianisme

Rastafaribevægelsen (også kaldet rastafari eller bare rasta) er en nyere religiøs bevægelse opstået i 1930'ernes Jamaica, som også har en stor tilknytning til Ras Tafari/Haile Selassie, Etiopiens tidligere kejser.

Rastafaribevægelsen har sin oprindelse i en variant af kristendommen, der blev praktiseret på Jamaica. Rastaerne regner Haile Selassie for at være Gud Fader og Jesus Kristus for at være Guds søn i en hellig treenighed, idet rastaerne selv udgør Helligånden, det tredje led. Religionen blev stærkt påvirket af Marcus Garveys bevægelse, som arbejdede for at de sorte skulle kunne rejse tilbage til Afrika, og enkelte rastafarianere ser på Garvey som en reinkarnation af Johannes Døberen.

Navnet Rastafari kommer fra titelen Ras Tafari (Makonnen) (Prins Tafari), som Haile Selassie bar, før han blev kronet til kejser. Bevægelsen blev populær hos sorte arbejdere og jordbrugere, ikke mindst på grund af dens store fokus på den hvide befolknings udnyttelse af de sorte. De hvide associeredes med "Babylon den Store", hvorimod de sorte opfattedes som Guds egentlige, lidende og undertrykte folk, som p.t. levede i eksil langt fra deres egentlig hjemland i Afrika og i særlig grad Etiopien. Centralt i rastafaribevægelsen står netop loyaliteten mod og længslen efter Zion, det forjættede land, som man tror er at finde i Etiopien, samt en afstandtagen til det moderne samfund. Rastaer tror, at "Jah"(gud) på dommens dag vil lade de retfærdige leve evigt i Zion i fred, kærlighed og harmoni.

Rastafaribevægelsen er blevet kendt over hele verden på grund af dens afgørende rolle i jaimaicansk musik, herunder i særlig grad reggae. Dertil er den også kendt for, at dens tilhængere regner indtagelse af cannabis for et sakramente.

Bevægelsen bliver af visse regnet for værende homofobisk pga dens syn på homoseksuelle   , men en del af bevægelsens fortalere mener, at på trods af, at man ikke kan være rastafari og homoseksuel samtidigt, så må andre selv vælge og bør ikke dømmes for det af mennesker, da Gud vil tage sig af den sag   

Bevægelsen blev grundlagt af 5 præster heriblandt Leonard Percival Howell.

Referencer

Eksterne henvisninger 

 
Jamaica
Pertinax

Publius Helvius Pertinax (1. august 126 – 28. marts 193) var en romersk kejser i månederne januar 193 – marts 193. Han var  kendt som Pertinax og var den første romerske kejser, der var søn af en frigivet slave. Selv gjorde han udmærket karriere som officer og statholder i England) under Marcus Aurelius og havde under Commodus posten som bypræfekt i Rom. Ved mordet på Commodus udnævntes han omgående til kejser.

Pertinax' styre blev kort og hektisk. Han genoptog reform- og socialpolitikken fra Marcus Aurelius' tid, søgte at sanere økonomien og roses i øvrigt for sin beskedenhed, men kom hurtigt på kant med prætorianergarden, da han ikke ville imødekomme dens lønkrav. Marts samme år myrdedes han derfor ved et mytteri i Rom, som kastede landet ud i en borgerkrig. 

Kejsere fra Romerriget
Tjek fødsels- og dødsår
Pligtforsømmelse

Pligtforsømmelse foreligger, når man ikke efterkommer de pligter man har, typisk i et ansættelsesforhold. Pligtforsømmelse er lovlig afskedigelsesgrund, men afskedigelsen skal da ske konsekvent fra arbejdsgiverens side.

I militære sammenhænge er der et særligt behov for disciplin, herunder at pligter efterkommes. Derfor gør den militære straffelov pligtforsømmelse strafbart i § 27. Da pligterne ikke specificeres nærmere kaldes bestemmelsen også for gummiparagraffen.

Et søsterbegreb er lydighedsnægtelse.

Der blev rejst tiltale for pligtforsømmelse i Hommel-sagen.

Jura
Danmarks militær
Aftaleloven

Aftaleloven er en dansk lov. Aftaleloven fastsætter regler for, hvorledes aftaler indenfor formueretten indgås, herunder regler for anvendelse af fuldmagt.

Aftaleloven daterer sig tilbage til 1917, og er resultatet af et fællesnordisk samarbejde om fastlæggelse af ensartede regler om aftaleindgåelse i Danmark, Norge og Sverige. Reglerne i den nugældende aftalelov er stort set en uændret videreførelse af de oprindelige regler. Aftalelovens §1 bygger på princippet pacta sunt servanda, som betyder, at en gyldigt indgået aftale skal holdes.

Aftalelovens navn, kaldenavn og forkortelse 
"Lov om aftaler og andre retshandler på formuerettens område" som i § 1 fastslår, at "Tilbud og svar på tilbud er bindende for afgiveren". Dette betyder, at aftaleparterne som udgangspunkt er bundet af det, de aftaler. I daglig tale kendes denne lov også som "aftaleloven". Altså betegnes denne lov aftaleloven som sit kaldenavn. Mens aftaleloven forkortes AFTL.

Aftaleindgåelse 
En aftale består af to elementer. Et løfte og en accept af løftet. 
Ved indgåelse af aftaler fastsætter loven følgende procedure:
 Der fremsættes et tilbud.
 Når tilbuddet er kommet frem, er det bindende.
 Annoncer og tilsvarende opfattes ikke som tilbud, men som opfordring til at give et tilbud.
 Tilbuddet accepteres.
 Kommer accepten for sent eller er den på anden vis ikke i overensstemmelse med tilbuddet, opfattes den som et nyt tilbud.
 Afslås et tilbud, er tilbuddet ikke længere gældende(§ 5).

Man kan således som udgangspunkt ikke passivt indgå en aftale. Dette gælder også gaver, idet gaver kan indeholde forpligtelser; gaven skal modtages for at være "gyldig".

Ugyldighed 
En række forhold kan gøre en indgået aftale ugyldig:
 Tvang (§§ 28-29).
 Svig (§ 30).
 Urimelig udnyttelse af vanskeligheder, manglende indsigt, letsind eller afhængighedsforhold (§ 31).
 Forvanskning (§ 31).
 I strid med almindelig hæderlighed eller rimelighed(§§ 33 og 36).

Er aftalen ugyldig, skal den betragtes som ikke indgået.

Eksterne henvisninger 
 Aftaleloven på Retsinformation

Danmarks love
Earl Mountbatten

Louis Francis Albert Victor Nicholas Mountbatten, 1st Earl Mountbatten of Burma  (født 25. juni 1900 på Windsor Castle, død 27. august 1979 ud for Sligo ) var en engelsk admiral og folkehelt.

Familie og privatliv 
Han blev født på Windsor Castle 25. juni 1900 som søn af dronning Victorias barnebarn Viktoria af Hessen-Darmstadt og Louis af Battenberg.. Han blev gift med Edwina Ashley 18. juli 1922 med hvem han fik to døtre. Han var morbror til Prins Philip.

Han rådgav desuden Prins Charles i kærlighedsspørgsmål.

Millitær karriere 
Han kom ind i Royal Navy i 1916, hvor han deltog i 1. verdenskrig. Under 2. verdenskrig var han først kommandør, blev senere admiral og til sidst øverkommanderende i Sydøstasien, hvor han var med til at generobre Burma fra japanerne. I september 1945 tog han imod japanernes overgivelse i Singapore. Han blev adlet i 1946 og blev den sidste vicekonge af Indien året efter.

Mordet 
Mountbatten blev myrdet i en alder af 79 år ved et IRA-attentat, mens han var på fisketur ud for den irske kyst for at fange hummere og tun.

Han var på fisketur med sin familie, da attentatet fandt sted. Med på båden var datteren Patricia, svigersønnen John Knatchbull, børnebørnene Nicholas og Timothy samt datterens svigermor Doreen Knatchbull. Desuden var en lokal dreng med på fisketuren.

Udover Mountbatten døde også 14-årige Nicholas Knatchbull, Doreen Knatchbull og den lokale dreng Paul Maxwell ved attentatet. Mountbatten, Nicholas og Paul var døde, inden de blev reddet i land, mens Doreen døde af sine skader den følgende dag.

Sprængladeningen var blevet anbragt natten forinden og bestod af en radiostyret bombe, der vejede 23 kg.

Mountbatten blev begravet 5. september i Westminster Abbey.

Referencer

Eksterne henvisninger 

Huset Battenberg (Mountbatten)
Admiraler fra Storbritannien
Vicekonger af Indien
Indiens generalguvernører
Briter i 2. verdenskrig
Jarler fra Det Forenede Kongerige
Personer dræbt i attentat
Storkors af Æreslegionen
Didius Julianus

Didius Julianus (133 eller 137 – 1. juni 193), var romersk kejser i månederne marts 193 – juni 193. Han er kendt for at købe kejsermagten på en auktion.

Hans baggrund er uklar. Han var muligvis af afrikansk afstamning, opdraget af Marcus Aurelius' moder. Han var advokat og senator og kendt for sin rigdom. Han trådte først frem i politik, da han ved kejser Pertinax’ død marts 193 deltog i en regulær auktion om kejsermagten og sejrede ved at love prætorianergarden de største lønforhøjelser (25 000 sestertier pr. mand), hvorpå Senatet godkendte ham under militært pres.

Didius' regering var en fiasko. Han lagde sig ud med hær og garde, da han ikke holdt sine løfter, og grænsetropperne i Europa og Asien rejste sig mod styret. Hans forsøg på at blive situationens herre mislykkedes, og han myrdedes af sine soldater, der ville undgå straf fra Septimius Severus som nærmede sig Rom. Ligesom Pertinax var han kun en overgangsfigur mellem adoptivkejserne og severerne.

Eksterne henvisninger 

 http://www.roman-emperors.org/didjul.htm  

Tjek fødsels- og dødsår
Kejsere fra Romerriget
Personer henrettet ved halshugning
Henrettede Romerske kejsere
Cincinnati Bengals

Cincinnati Bengals er et amerikansk fodboldhold, der spiller i NFL i divisionen AFC North. Holdet har base i Cincinnati, Ohio. Bengals har aldrig vundet Super Bowl, men var i finalen i 1981, 1988 og 2021. Holdet blev grundlagt af Paul Brown, som klubbens hjemmebane er opkaldt efter. Bengals var inden 2021, senest i Playoffs i sæsonen 2005, hvor de blev slået ud i første runde af Pittsburgh Steelers, som senere vandt Super Bowl.
Bengals sluttede sæson 2006 med en score på 8-8 (8 sejre og 8 nederlag) og kunne med en sejr i sidste kamp mod Pittsburgh Steelers være kommet med i playoffs på sidste mandat i AFC, men Bengals kicker Shayne Graham brændte et forholdsvis nemt fieldgoal med få sekunder tilbage af kampen; kampen gik i OT (overtime), hvor Pittsbugh Steelers scorede touchdown, og dermed endte Bengals sæson 2006.

Eksterne henvisninger 

 

Hold i NFL
Sport i Ohio
Etableret i 1968
Bengals
Østfronten

Østfronten betegner primært Tysklands østlige fronter mod Sovjetunionen under 2. verdenskrig (se artiklen Østfronten under 2. verdenskrig) og mod Rusland under 1. verdenskrig. I begge krige var spredningen af kræfterne på to fronter medvirkende til Tysklands nederlag. I 2. verdenskrig var kampene på østfronten meget voldsomme, hvilket har været med til at cementere begrebet.

 Slag i 1. Verdenskrig (se Østfronten under 1. verdenskrig):
 Slaget ved Tannenberg (1914)
 Slag i 2. verdenskrig (se Østfronten under 2. verdenskrig):
 Operation Barbarossa
 Slaget om Stalingrad
 Panserslaget ved Kursk
 Vinterkrigen
 Fortsættelseskrigen
 Belejringen af Leningrad
 Slaget om Moskva

Se også 
Vestfronten

1. verdenskrig
2. verdenskrig
Slag under 1. verdenskrig
Slag under 2. verdenskrig

ja:東部戦線
Eriksgata

Eriksgate er betegelse for en hyldningsrejse gennem de svenske landskaber, som Middelalderens valgkonger måtte foretage, inden de kunne tiltræde deres embede.

Middelalderens svenske kongevalg 
For at en svensk konge kunne være lovligt valgt, skulle han opfylde tre betingelser:
 Han skulle være valgt på Mora Sten. 
 Han skulle have gennemført sin Eriksgata.
 Han skulle være kronet.

Kongevalget foregik således: 

Selve valget skete på Mora Sten på Mora Ting i Uppland. Tinget lå ved vejen mod Stockholm omtrent 10 km syd for Uppsala. 
 
Derefter fulgte selve Eriksgata, hvor kongen med uret skulle besøge de syv landskaber Södermanland, Östergötland, Småland (Tiohärad), Västergötland, Närke, Västmanland og Uppland. Der var mange ritualer, der skulle overholdes. Som en påmindelse om tidligere tiders fjendskab mellem landskaberne skulle der f.eks. udveksles gidsler ved landskabernes grænser. 
 
Tilbage i Uppland skulle kongen krones af ærkebiskoppen i Uppsala Domkirke. 

Gustav Vasa indførte arvekongedømmet i Sverige i 1544, og Eriksgata mistede dermed sin juridiske betydning.

Eriksgata i nutidens Sverige 
I nutiden kaldes visse kongelige besøg i landskaberne for Eriksgata, men disse besøg er ikke krævede i de svenske grundlove.

Sverige i middelalderen
Det svenske monarki
Parallakse

Parallakse (af gr. parallaxis 'skifte', af parallassein 'lade skifte') er det fænomen, at sigtelinjen til et stationært mål ændrer sig når man ser målet fra forskellige vinkler. Dette udnyttes såvel af dyr som af mennesker til at bedømme afstande.

Parallakse og "dybde-syn" 
Levende væsener med to fungerende øjne kiggende på de samme objekter eksempelvis et byttedyr, ser objekterne fra to lidt forskellige vinkler. Ud fra de små forskelle i det de to øjnes ser, kan individet anslå afstanden til de objekter, der er synlige for begge øjne.

Parallakse i astronomien 
Samme metode bruges i stor skala indenfor for eksempel astronomien til at måle afstande til stjerner tæt på Jorden: Hvis man tager to billeder med kikkert af en bestemt stjerne med et halvt års mellemrum, vil Jorden i løbet af det halve år have bevæget sig fra ét punkt i sin bane til det diametralt modsatte punkt, en afstand målt i lige linje på ca. 300 millioner kilometer. Denne afstand er stor nok til at forårsage tilstrækkelige forskelle i sigteretningen til stjernen, og ud fra denne forskel og Jordbane-diameteren kan man beregne afstanden til stjernen.

Forskellen er dog så lille for selv de nærmeste stjerner, at det kræver en opløsning på under et buesekund at kunne måle parallaksen. Dette er omtrent 100 gange mindre end den opløsning på et par bueminutter, som kunne opnås med de bedste instrumenter inden kikkerten blev benyttet.

Således benyttede Tycho Brahe netop parallaksemetoden til at fastslå, at Jorden netop ikke bevægede sig i forhold til fiksstjernerne, da han ikke kunne måle en forskel. Hvis solen skulle være i centrum ville det ud fra Brahes observationer betyde, at den nærmeste stjerne ville være mindst 700 gange længere væk end Jupiter, hvilket ville stride imod, at Gud ikke ville spilde så meget plads. Brahe konkludere derfor at Jorden var i centrum med solen og planeterne cirklende omkring. I dag ved vi at stjernerne er længere væk end Brahe kunne forestille sig og at Solen er i centrum.

Derfor forkastede Brahe Kopernikus' heliocentriske verdensbillede med Solen som centrum til fordel for sit eget verdensbillede med Jorden i centrum, som Solen kredser om, og med de øvrige planeter kredsende om Solen.

Kilder/referencer 

Geometri
Vinkel
Vespasian

Titus Flavius Vespasianus (17. november 9 – 23. juni 79) e. Kr. var kendt som Vespasian romersk kejser 69-79 e.Kr. og grundlægger af det Flaviske dynasti.

Vespasian, der var den første provinsbo på den romerske trone, stammede fra en ikke-adelig familie i Norditalien, muligvis af etruskisk afstamning. Han blev født i Falacrina i år 9 e. Kr. som søn af Flavius Sabinus og Vespasia Polla. Faren var toldembedsmand. Selv gjorde han karriere som embedsmand, trådte ind i hæren og tjente skiftende kejsere på felttog i bl.a. England. Under Nero faldt han i unåde, men slog i 66 e. Kr. i spidsen for Palæstina-hæren det jødiske oprør ned. Under tronstriden efter Neros død udråbtes han af soldaterne til kejser, forlod Palæstina med en del af hæren, besejrede modstanderen Vitellius' tilhængere og erobrede Rom december 69.

Vespasians tiårige regering var en tiltrængt genoprettelse af orden og økonomi i Romerriget efter mange års tyranni og korruption. Han gennemførte kraftige besparelser, rev store dele af Neros ”Gyldne Hus” ned og levede selv spartansk. Der indførtes nye skatter, retsplejen bedredes, og der udnævntes duelige embedsmænd i provinserne. I Rom opførte Vespasian flere bygninger: han påbegyndte Colosseum, som fuldførtes af sønnen Titus. Ifølge en anekdote anklagede Titus ham for at lægge afgift på de offentlige pissoirer i Rom, hvortil Vespasian svarede: "Non olet!" (= De [pengene] lugter ikke!)

To militære begivenheder prægede hans styre. Den ene var det jødiske oprør, som knustes af Titus med (Jerusalems ødelæggelse i år 70 e. Kr., Masadas belejring), og som førte til ophævelsen af Israel som stat. Den anden var oprøret samme år i den galliske provins Batavia (Nederland) ledet af Gaius Julius Civilis; det kvaltes ret hurtigt.

På sit dødsleje lavede Vespasian sjov med den guddommeliggørelse, Augustus blev genstand for efter sin død. Han bad først de tilstedeværende om at rejse ham op, så han som gammel soldat kunne dø stående. Da han mærkede døden nærme sig, sagde han: "Jeg mærker, jeg er ved at blive en gud!" 

Som regent synes Vespasian at have optrådt behersket og moderat, undgået tyranmanerer og ødselhed og have styret militæret med fast hånd. Han omtales som en jævn og ligefrem mand med humoristisk sans og et afslappet forhold til sin kejserstatus. Uden måske at være nogen stor statsmand blev han en vigtig figur i kejsertiden, fordi hans styre (fraregnet sønnen Domitians regering) lagde grunden til over hundrede års både fredelig og stabil kejsermagt.

Colosseum 
Vespasian byggede det meget kendte, i dag endnu velholdte Flaviske Amphiteater, bedre kendt som Colosseum. Byggeriet var en gave fra Vespasian til det Romerske folk, da forgængeren Nero havde taget den inderste bydel, for at bygge et gigantisk palæ til sig selv.

Det tog i alt 10 år: fra år 70 til år 80.

Vespasian nåede dog ikke at opleve det arkitektoniske mesterværk blive færdigt, da han døde et år før færdiggørelsen.

Henvisninger

Eksterne henvisninger 

 Life of Vespasian (Suetonius; engelsk overs.og originaludg. på latin)
 De Imperatoribus Romanis.

Kejsere fra Romerriget
Lejre

Lejre er en stationsby på Midtsjælland med  i Allerslev Sogn. Lejre er den næststørste by i Lejre Kommune (efter Kirke Hvalsø) og tilhører Region Sjælland. Bybetegnelsen Lejre anvendes i dag for den nyere bebyggelse ved Lejre Station. Den ældre by med navnet "Lejre" benævnes i dag som Gammel Lejre og ligger ca. 1,5 km nord for stationsbyen ad landevejen mod Gevninge.

Ved Lejre ligger også Sagnlandet Lejre, det tidligere Historisk-arkæologisk Forsøgscenter (eller Lejre Forsøgscenter), der åbnede i 1964.

Etymologi 
Ledre (Ledreborg, Lethreborg) og Ledra (også stavet Lethre, Ledre, Ledhre, Lædre osv.) er ældre navne for "Lejre". På latin hed stedet Lethra og på oldnordisk Hleiðr, f.

Det antages at navnet Lejre kan tilbageføres til et ord der betyder "hytte" eller "telt" (jfr. det gotiske substantiv hleiþra, f., med denne betydning) efter de midlertidige boliger, som blev brugt i forbindelse med et tingsted.

Historie 

Ifølge Saxo Grammaticus blev Lejre anlagt af Roars efterfølger, Rolf Krake. Sagn beretter, at Roar var den 23. konge i Lejre, og at det blev anlagt få år før Kristus af Skjold, Odins søn. Danske konger skulle have haft deres hovedsæde i Lejre til det 9. eller 10. århundrede.

Det kendte heltedigt Bjarkemål beskriver Bjarkes bedrifter ved Rolf Krakes hof i Lejre.

Poesi 
Vi finder også Lejre i den engelske poesi: hos digteren William Herbert (1778-1847), der i Horæ Scandicæ skrev om Lejre og flere konger. I 17. linje støder vi på Leyra og Frodé:
 
Sons of the rock, in strife and tempest brave,

Thine offspring roam´d, like seamews, o´er the wave;

Yet faithful Love, by the pure glowing light

Of thy bleak snows, with northern streamers bright,

And high-born Honour and chaste Truth abode.

Strong was thy race, and dauntless in the fight,

But none unrival´d as young Hedin strode,

Bold in the battle´s surge, and first in glory´s road.

Gay laugh´d the sun on Danish Issefiord,

And fast in Leyra´s port the fleet was moor´d;

And lists for combat on the beach appear´d;

Twelve kingly thrones in awful order rear´d;

On each a prince, in gorgeous garb array´d,

Summon´d by him Great Frodé's word twice fifty kings obey´d,

Upheld his stately power, and flourish´d in its shade.

Se også 

 Allerslev Skole
 Ledreborg
 Lejrekrøniken
 Sagnlandet Lejre

Kilder 

 Danerkongerne fra Lejre (Troels Brandt)
Front

Front (latin: frons, "pande" eller "forside") har flere betydninger:

Krig
 Front (militær)
 Vestfronten – primært Tysklands vestlige fronter i 1.- og 2. verdenskrig
 Østfronten – primært Tysklands østlige
 Østfronten under 2. verdenskrig – en række af slag under 2. verdenskrig, som blev ført på den tyske østfront
 Betegnelsen front anvendtes også som betegnelse for sovjetiske armégrupper under 2. Verdenskrig

Vejr
 Koldfront – når en koldere luftmasse fortrænger en varmere
 Varmfront – forkanten af en varm luftmasse
 Polarfront – grænsen mellem den kolde luftmasse over nordpolen og den varme luft over ækvator

Ideologi
 Animal Liberation Front – en international organisation af dyreretaktivister
 Dansk Front – et dansk højreradikalt og nationalistisk netværk
 Folkefronten til Palæstinas Befrielse – en væbnet organisation, der kæmper mod Israels besættelse af Palæstina

Se også
 Frontal kortex – den forreste del af hjernebarken